text: Vil tjene penge på krig i Toftlund
  10 marts 2015 kl. 09.00
  To unge iværksættere fra Toftlund er i fuld gang med at gøre deres hardball-bane klar til årets sæson. Den skal forhåbentlig blive til et nyt erhvervseventyr i byen.
  Brødrene Jonas og Nicolai Sandbjerg har dyrket hobbyen hardball siden 2007.
  En hobby, hvor man i bund og grund leger krig med softguns, der skyder med små plastickugler.
  Men nu er det ikke kun at have hardball som hobby - nu har de bygget en bane, der skal lokke betalende gæster til Toftlund for at spille på deres hjemmebyggede bane.
  Efter nogle testspil sidste sæson, hvor banen skulle rettes til. Så slår Toftlund Airsoft officielt dørene op til maj.
  Du kan møde de to unge iværksættere i dagens udgave af Naboer. Programmet bliver sendt på TV SYD+ klokken 15:00 og igen klokken 19:55.
  